KLAIPĖDOS MIESTO SAVIVALDYBĖS TARYBA

SPRENDIMAS

DĖL KLAIPĖDOS MIESTO SAVIVALDYBĖS TARYBOS 2021 M. LIEPOS 22 D. SPRENDIMO NR. T2-189 „DĖL KLAIPĖDOS MIESTO SAVIVALDYBĖS STIPENDIJŲ KLAIPĖDOS AUKŠTŲJŲ MOKYKLŲ I KURSO STUDENTAMS SKYRIMO NUOSTATŲ PATVIRTINIMO“ PAKEITIMO

2023 m. rugsėjo 28 d. Nr. T2-237

Klaipėda

Vadovaudamasi Lietuvos Respublikos vietos savivaldybės įstatymo 6 straipsnio 46 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatus, patvirtintus Klaipėdos miesto savivaldybės tarybos 2021 m. liepos 22 d. sprendimu Nr. T2-189 „Dėl Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatų patvirtinimo“:

1.1. pakeisti 5 punktą ir jį išdėstyti taip:

„5. Savivaldybės mero potvarkiu tvirtinamos einamųjų metų studijų krypčių grupės, kurioms bus teikiamas prioritetas atrenkant asmenis stipendijai gauti“;

1.2. pakeisti 6.1 papunktį ir jį išdėstyti taip:

„6.1. būti pasirinkę Savivaldybės mero potvarkiu patvirtintą studijų krypčių grupę, kuriai bus teikiamas prioritetas atrenkant asmenis stipendijai gauti;“;

1.3. pakeisti 20 punktą ir jį išdėstyti taip:

„20. Grupė paraiškų nevertina, jeigu jos pateiktos pasibaigus skelbime nurodytam paraiškų priėmimo laikotarpiui, neatitinka Savivaldybės mero potvarkiu patvirtintos studijų krypties ir stojamasis balas yra žemesnis nei 5.“;

1.4. pakeisti 32 punktą ir išdėstyti jį taip:

„32. Komisiją sudaro 7 nariai, iš jų 3 – Savivaldybės administracijos darbuotojai, 1 – Savivaldybės tarybos Kultūros, švietimo ir sporto komiteto deleguotas atstovas, 2 – Savivaldybės mero deleguoti atstovai, 1 – Savivaldybės Jaunimo reikalų tarybos deleguotas atstovas. Pirmame posėdyje paprasta balsų dauguma iš Komisijos narių išrenkamas Komisijos pirmininkas.“;

1.5. pakeisti 33 punktą ir išdėstyti jį taip:

„33.	Komisija sudaroma Savivaldybės mero potvarkiu 2 (dvejiems) metams.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Savivaldybės meras	Arvydas Vaitkus